2022 çулхи сентябрĕн 11-мĕшĕнче эпир сирĕнпе хамăрăн гражданла тивĕçĕмĕре пурнăçласа Чăваш Республикинчи Патăрьел муниципалитет округĕн депутачĕсен Пухăвĕн I созыври депутачĕсен суйлавне хутшăнтăмăр.
Сире хăвăрăн Конституци ирĕклĕх- не пурнăçласа суйлав участокĕсене килнĕшĕн, кандидатсемшĕн сасăланăшăн чун-чĕререн тав тăватăп. Çакă эсир район шăпишĕн, хамăрăн пĕчĕк Тăван çĕршывăн, çемьесен малашлăхĕшĕн пăшăрханнине тỹрремĕнех çирĕплетсе парать.
Территори, участокри суйлав комиссийĕсен членĕсене, сăнавçăсене, йĕрке хуралĕн сотрудникĕсене, сасăлав уççăн, саккунпа килĕшỹл-лĕн иртсе кайтăр тесе тăрăшнă ытти çынсене те тав сăмахне çитересшĕн.
Малашне те Патăрьел муниципалитет округĕн аталанăвĕшĕн, халăх пурнăçне хăтлăрах тăвассишĕн пĕр-пĕрне ăнланса ĕçлессе шанас килет.
Пурне те çирĕп сывлăх, ăнăçу, умма лартнă тĕллевсене пурнăçлама сунатăп. Сире тата сирĕн çывăх çыннăрсене телей, ырăлăх, тăнăç пурнăç пултăр!